Obsessive–compulsive disorder

Obsessive–compulsive disorder (OCD) be a mental disorder insyd wich an individual get intrusive thoughts (an obsession) den dey feel de need to perform certain behaviors (compulsions) repeatedly to relieve de distress wey de obsession cause, to de extent wer e dey impair general function.

Obsessions be persistent unwanted thoughts, mental images, anaa urges wey dey generate feelings of anxiety, disgust, anaa discomfort. Sam common obsessions dey include fear of contamination, obsession plus symmetry, de fear of acting blasphemously, sexual obsessions, den de fear of possibly harming odas anaa demaselves. Compulsions be repetitive actions dem perform insyd response to obsessions to reduce anxiety, such as washing, checking, counting, reassurance seeking, den situational avoidance.

Compulsions dey occur often den typically dey take up at least one hour per day, wey dey impair one ein quality of life. Compulsions temporarily dey relieve distress buh reinforce obsessions over time. Chaw adults plus OCD dey recognize dema rituals as irrational yet dem dey continue dem to reduce anxiety. For dis reason, na dem usually consider thoughts den behaviors insyd OCD egodystonic (inconsistent plus one ein ideal self-image). 

De exact causes of OCD be unknown, buh der be evidence for de presence of a genetic component to de disorder. A variety of social den environmental factors sanso fi contribute to de development of OCD. Diagnosis dey base on clinical presentation; wey dey rate scales such as de Yale–Brown Obsessive–Compulsive Scale (Y-BOCS) assess severity. OCD dey associate plus a general increase in suicidality. Dem often dey use de term obsessive–compulsive anaa OCD informally to describe someone overly meticulous anaa fixated, buh OCD fi present insyd chaw ways, wey e no be all sufferers dey focus on cleanliness anaa symmetry.

OCD be chronic den long-lasting plus periods of severe symptoms wey periods of improvement follow. Treatment fi improve ability to function den quality of life, wey e usually be reflected by improved Y-BOCS scores. First-line treatment for OCD typically dey consist of either exposure den response prevention anaa pharmacotherapy plus selective serotonin reuptake inhibitors (SSRIs), anaa both in combination. Sam patients fail to improve after treatment plus SSRIs alone; dese cases dey qualify as treatment-resistant wey fi require second-line treatment such as clomipramine anaa atypical antipsychotic augmentation. Recent evidence give treatment-resistant OCD sanso dey support adjunctive use of deep brain stimulation, neurosurgical ablation, den repetitive transcranial magnetic stimulation.  

 References 

 External links 

 National Institute Of Mental Health
 American Psychiatric Association
 APA Division 12 treatment page for obsessive-compulsive disorder 


Category:Anxiety disorders
Category:Magical thinking

Category:Ritual
Category:Translated from MDWiki